Alls, sogar s Segelsetze goht ufm knapp 90 Meter lange Schiff vu Hand. 2030 Quadratmeter Segelfläche hot d Gorch Fock, wo s Schiff bis zu 28 Kilometer i de Stund schnell mached. 43,5 Meter überm Wasser isch de höchsti Arbetsplatz, wo bi alle Wetterlage bedient werre muess. Und mindestens 80 Mann brucht s zum Segle. S  Mitteldeck vum Schiff sei flach baut, seet de Kommandant und vozellt: Wenn bi rauer See ab und zue en Brecher überkunnt, stoht d Mannschaft au scho mol bis zum Hals im Wasser! Zu de Ufgabe vum Kommandant ghörts, s Risiko immer guet ischätze z könne. Mr ka em Sturm it uswiche, mr brucht halt en räte Wind zum segle, seet de Kapitän und mit em Wetter seis uf See wie dehom. Wettervorhersage könned au mol it ganz richtig si, so seis uff de Gorch Fock halt au. De Metreolog sei sin wichtigste Beroter und  trotzdem ka sich emol ebbes ändere: Denn stellt mr bim Uswiche halt us Versähe mol n Gschwindigkeitsrekord uf, spielt Schatz uf d Reise us 2007 a. Mr muess, so seet er wieter, au dra denke, dass mr immer mit 120 Vollblutamateur uslauft. Die meiste Lehrgangsteilnehmer sin bi ihm zum erste Mol uf em Meer.